DTAC พุ่งกว่า 16% นิวไฮในรอบเกือบ 1 ปี
DTAC พุ่งกว่า16% นิวไฮในรอบเกือบ 1 ปี ปิดตลาดภาคเช้าอยู่ที่ 11.40 บาท. บวก 1.60 บาท หรือ 16.33% สูงสุดที่ 11.50 บาท ต่ำสุดที่ 9.85 บาท มูลค่าซื้อขายที่ 91.78 ล้านบาท 
12 ก.ค. 2560

ผู้สื่อข่าวรายงานว่า ราคาหุ้นบริษัท ดุสิตธานี จำกัด (มหาชน) หรือ DTC ปิดตลาดภาคเช้าอยู่ที่ 11.40 บาท. บวก 1.60 บาท หรือ 16.33% สูงสุดที่ 11.50 บาท ต่ำสุดที่ 9.85 บาท มูลค่าซื้อขายที่ 91.78 ล้านบาท ขณะที่ดัชนีตลาดหุ้นไทยโดยรวมบวก 0.21% โดยราคาหุ้น DTC ปรับตัวขึ้นทำนิวไฮในรอบ 11 เดือน นับตั้งแต่ราคาหุ้นปิดอยู่ที่ระดับ 11.40 บาท เมื่อวันที่ 4 ส.ค. 2559

โดยราคาหุ้น DTC ปรับตัวเพิ่มขึ้นคาดว่าเป็นผลมาจากความคืบหน้าการจัดตั้งบริษัทร่วมทุนในประเทศญี่ปุ่น รวมทั้งบริษัทร่วมทุนกับบริษัท เซ็นทรัลพัฒนา จำกัด (มหาชน) หรือ CPN คือ โครงการอสังหาริมทรัพย์รูปแบบผสม (Mixed Use Project) ซึ่งได้ดำเนินการเพิ่มทุนและเปลี่ยนสัดส่วนการถือหุ้นแล้ว ประกอบด้วย
บริษัท วิมานสุริยา จำกัด ซึ่งดำเนินธุรกิจพัฒนาอสังหาริมทรัพย์ โรงแรม อาคารที่พักอาศัย และโครงสร้างอาคารศูนย์การค้า เพิ่มทุนจดทะเบียนเป็น 1,100 ล้านบาท จาก 100,000 บาท โดยชำระค่าหุ้น 75% ของทุนจดทะเบียน คิดเป็นเงิน 825 ล้านบาท โดย DTC รวมผู้ถือหุ้นรายย่อย ถือหุ้น 65% ส่วน  ถือหุ้น 35% ทั้งนี้ ทุนชำระแล้วจะเพิ่มจนครบ 100% ตามความคืบหน้าของโครงการ และบริษัทจะทยอยขายหุ้นให้ CPN โดยสัดส่วนการถือหุ้นสุดท้ายระหว่าง DTC กับ CPN จะเป็น 60:40
ด้านบริษัท สวนลุม พร็อพเพอร์ตี้ จำกัด ดำเนินธุรกิจโครงการพัฒนาศูนย์การค้า ได้เพิ่มทุนเป็น 172 ล้านบาท จากเดิม 100,000 บาท ชำระค่าหุ้น 100% ของทุนจดทะเบียน คิดเป็นเงิน 172 ล้านบาท โดย DTC รวมผู้ถือหุ้นรายย่อย 3 หุ้น ถือหุ้น 37% ส่วน CPN ถือหุ้น 63% ทั้งนี้ บริษัทจะทยอยขายหุ้นให้ CPN โดยสัดส่วนการถือหุ้นสุดท้ายระหว่าง DTC กับ CPN จะเป็น 15:85
ขณะที่บริษัท พระราม 4 เดแวลอปเม้นท์ จำกัด ดำเนินธุรกิจโครงการอาคารสำนักงาน  เพิ่มทุนเป็น 1 ล้านบาทจากเดิม 100,000 บาท ซึ่งชำระค่าหุ้น 100% ของทุนจดทะเบียน คิดเป็นเงิน 1 ล้านบาท โดย DTC ถือหุ้น 10% และ CPN ถือหุ้น 90% ทั้งนี้ สัดส่วนการถือหุ้นระหว่าง DTC กับ CPN เป็น 10: 90 ตามเงื่อนไขของสัญญาร่วมลงทุนแล้ว
ทั้งนี้บริษัท ศาลาแดง พร็อพเพอร์ตี้ แมนเนจเม้นท์ จำกัด ดำเนินธุรกิจให้เช่าอาคารสำนักงาน ได้เพิ่มทุนเป็น 400,000 บาท จากเดิม 100,000 บาท ชำระค่าหุ้น 100% ของทุนจดทะเบียนคิดเป็นเงิน 400,000 บาท DTC รวมผู้ถือหุ้นรายยย่อย 3 หุ้นถือหุ้น 25% ส่วน CPN ถือหุ้น 75%
สำหรับความคืบหน้าการลงทุนจัดตั้งบริษัทร่วมทุนในประเทศญี่ปุ่น คือ บริษัท ดุสิต คัลเลอร์ส จำกัด นั้น ปัจจุบันได้จดทะเบียนจัดตั้งบริษัทที่ประเทศญี่ปุ่นเรียบร้อยแล้วเมื่อวันที่ 17 เม.ย.60 และมีการเปลี่ยนแปลงจำนวนการถือหุ้น และมูลค่าหุ้นที่ตราไว้ในสัญญาร่วมทุน โดยที่สัดส่วนการถือหุ้นและจำนวนเงินลงทุนเท่าเดิมโดย DTC ถือหุ้น 49% จำนวนเงิน 4.90 ล้านบาท และ บริษัท คัลเลอร์ส อินเตอร์เนชั่นแนล จำกัด ถือหุ้น 51% คิดเป็นเงิน 5.10 ล้านบาท
 